

**Кейбір акционерлік қоғамдардың директорлар кеңестері құрамдарының жекелеген мәселелері**

Қазақстан Республикасы Үкіметінің 2009 жылғы 14 шілдедегі N 1068 Қаулысы

      Экономиканы үдемелі индустриялық-инновациялық, дамытуды

қамтамасыз ету жөніндегі шараларды іске асыру мақсатында Қазақстан

Республикасының Үкіметі **ҚАУЛЫ ЕТЕДІ:**

      1. "Самұрық-Қазына" ұлттық әл-ауқат қоры" акционерлік қоғамына заңнамада белгіленген тәртіппен мыналарды:

      1) Қазақстан Республикасының Қорғаныс министрі Әділбек Рыскелдіұлы Жақсыбековті Директорлар кеңесінің төрағасы етіп «Қазақстан инжиниринг (Kazakhstan Engineering)» ұлттық компаниясы» акционерлік қоғамының;

      2) Қазақстан Республикасы Индустрия және сауда министрлігі Инвестиция комитетінің төрағасы Тимур Бекболатұлы Нұрашевты "Инвестициялық компания: Қазақстанның инвестициялық қоры" акционерлік қоғамының;

      3) Қазақстан Республикасы Индустрия және сауда министрінің кеңесшісі Құралбай Сейітбайұлы Бұхарбаевты "Даму" кәсіпкерлікті дамыту қоры" акционерлік қоғамының;

      4) Қазақстан Республикасы Индустрия және сауда министрлігі Инвестиция комитетінің төрағасы Тимур Бекболатұлы Нұрашевты "Каzуnа Саріtаl Маnаgеmеnt" акционерлік қоғамының;

      5) Қазақстан Республикасы Индустрия және сауда министрлігі Сауда комитетінің төрағасы Айдар Қалымтайұлы Қазыбаевты "Экспорттық кредиттерді және инвестицияларды сақтандыру жөніндегі мемлекеттік сақтандыру корпорациясы" акционерлік қоғамының;

      6) Қазақстан Республикасы Индустрия және сауда министрлігі Индустриялық-инновациялық даму департаментінің директоры Игорь Владимирович Цойды "Тау-Кен Самұрық" ұлттық тау-кен компаниясы" акционерлік қоғамының;

      7) Қазақстан Республикасы Индустрия және сауда министрлігі Индустриялық-инновациялық даму департаментінің директоры Игорь Владимирович Цойды "Біріккен химия компаниясы" жауапкершілігі шектеулі серіктестігінің директорлар кеңестерінің (қадағалау кеңестерінің);

      8) Қазақстан Республикасының Индустрия және жаңа технологиялар бірінші вице-министрі Альберт Павлович Рауды «Қазақстан инжиниринг (Kazakhstan Engineering)» ұлттық компаниясы» акционерлік қоғамының құрамдарына сайлауды қамтамасыз ету ұсынылсын.

      Ескерту. 1-тармаққа өзгерту енгізілді - ҚР Үкіметінің 2010.04.28 № 357 Қаулысымен.

      2. Қоса беріліп отырған Қазақстан Республикасы Үкіметінің кейбір шешімдеріне енгізілетін өзгерістер мен толықтырулар бекітілсін.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                    К. Мәсімов*

Қазақстан Республикасы

Үкіметінің

2009 жылғы 14 шілдедегі

N 1068 қаулысымен

бекітілген

 **Қазақстан Республикасы Үкіметінің кейбір шешімдеріне**
**енгізілетін өзгерістер мен толықтырулар**

      1. "Қазақстан Республикасы Президентінің 2006 жылғы 11 желтоқсандағы N 220 Жарлығын іске асыру жөніндегі іс-шаралар туралы" Қазақстан Республикасы Үкіметінің 2006 жылғы 23 желтоқсандағы N 1247 қаулысында (Қазақстан Республикасының ПҮАЖ-ы, 2006 ж., N 49, 518-құжат):

      осы қаулымен бекітілген "ҚазАгро" ұлттық басқарушы холдингі" акционерлік қоғамы қызметінің негізгі қағидаттары туралы меморандумда:

      "ҚазАгро" холдингі" АҚ-ны басқару мәселелері" деген 5-бөлімде:

      үшінші абзацта:

      "бірінші басшылары" деген сөздер "өкілдері (бірінші басшының орынбасарынан төмен емес мәртебесі бар)" деген сөздермен ауыстырылсын;

      "Қазақстан Республикасы Ауыл шаруашылығы министрлігінің," деген сөздерден кейін "Қазақстан Республикасы Индустрия және сауда министрлігінің," деген сөздермен толықтырылсын.

      2. Күші жойылды - ҚР Үкіметінің 18.04.2014 N 377 қаулысымен.

      3. "Зерде" ұлттық инфокоммуникациялық холдингі" акционерлік қоғамы директорлар кеңесінің құрамы туралы" Қазақстан Республикасы Үкіметінің 2008 жылғы 24 қазандағы N 980 қаулысында:

      көрсетілген қаулыға қосымшада:

"Дұрмағамбетов                - Қазақстан Республикасы Ақпараттандыру

Ерлан Дмитрийұлы                және байланыс агенттігі төрағасының

                                орынбасары"

      деген жолдан кейін мынадай мазмұндағы жолмен толықтырылсын:

"Дәрібаев                     - Қазақстан Республикасы Индустрия және

Мұрат Амангелдіұлы              сауда министрлігі Өнеркәсіп

                                комитетінің төрағасы".

      4. Күші жойылды - ҚР Үкіметінің 2010.05.05 № 378 Қаулысымен.

      5. "Парасат" ұлттық ғылыми-технологиялық холдингі" акционерлік қоғамы директорлар кеңесінің құрамы туралы" Қазақстан Республикасы Үкіметінің 2008 жылғы 28 қарашадағы N 1102 қаулысында:

      көрсетілген қаулыға қосымшада:

"Өтепов                       - Қазақстан Республикасы Қаржы

Эдуард Карлович                 министрлігі Мемлекеттік мүлік

                                және жекешелендіру

                                комитетінің төрағасы"

      деген жолдан кейін мынадай мазмұндағы жолмен толықтырылсын:

"Бұхарбаев                    - Қазақстан Республикасы Индустрия және

Құралбай Сейітбайұлы            сауда министрінің кеңесшісі".

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК